รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 14 มิถุนายน 2565
วันพุธที่ 15 มิถุนายน 2565
สรุปข่าวการประชุมคณะรัฐมนตรี 14 มิถุนายน 2565
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (14 มิถุนายน 2565) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง ร่างกฎกระทรวงกําหนดให้ผลิตภัณฑ์อุตสาหกรรมเครื่องฟอกอากาศต้องเป็นไปตามมาตรฐาน พ.ศ. ....
2.  เรื่อง  ร่างกฎกระทรวงกําหนดให้ผลิตภัณฑ์อุตสาหกรรมเครื่องนวดร่างกายต้องเป็นไปตามมาตรฐาน พ.ศ. ....
3.  เรื่อง  ร่างประกาศสํานักนายกรัฐมนตรี เรื่อง การออกหนังสือคนประจําเรือตามกฎหมายว่าด้วยการประมง พ.ศ. .... และร่างประกาศกระทรวงมหาดไทย เรื่อง การยกเว้น ข้อห้ามมิให้คนต่างด้าวเข้ามาในราชอาณาจักรเป็นการเฉพาะ สําหรับคนต่างด้าว สัญชาติกัมพูชา ลาว เมียนมา และเวียดนาม สามารถมายื่นคําขอรับหนังสือคน ประจําเรือเพื่ออยู่ในราชอาณาจักรเป็นการชั่วคราว และทํางานกับนายจ้างในกิจการประมงทะเล ตามมติคณะรัฐมนตรี เมื่อวันที่ ........................... พ.ศ. 2565
เศรษฐกิจ สังคม
4.  เรื่อง  การขออนุมัติดําเนินงานก่อสร้างโครงการทางหลวงพิเศษระหว่างเมืองหมายเลข 7 ส่วนต่อขยายเชื่อมต่อสนามบินอู่ตะเภา ของกรมทางหลวง
5.  เรื่อง  ขอความเห็นชอบแผนอัตรากําลังโรงพยาบาลธรรมศาสตร์เฉลิมพระเกียรติและคณะในศูนย์สุขศาสตร์ มหาวิทยาลัยธรรมศาสตร์ ปีงบประมาณ พ.ศ. 2566 – 2570
6.  เรื่อง  ร่างแผนปฏิบัติการด้านการพัฒนาทักษะทางการเงิน พ.ศ. 2565-2570
7.  เรื่อง  ขออนุมัติขยายระยะเวลาดําเนินโครงการชลประทานขนาดใหญ่ จํานวน 2 โครงการ (โครงการห้วยโสมงอันเนื่องมาจากพระราชดําริจังหวัดปราจีนบุรี และโครงการเพิ่มปริมาณน้ําในอ่างเก็บน้ําเขื่อนแม่กวงอุดมธาราจังหวัดเชียงใหม่)
8.  เรื่อง  การขอรับการจัดสรรงบประมาณรายจ่ายประจําปีงบประมาณ พ.ศ. 2565งบกลางรายการเงินสํารองจ่ายเพื่อกรณีฉุกเฉินหรือจําเป็น เพื่อก่อสร้าง/ปรับปรุง ซ่อมแซมถนนที่อยู่ในความรับผิดชอบขององค์กรปกครองส่วนท้องถิ่นซึ่งได้รับความเสียหายจากอุทกภัย
9.  เรื่อง  พิจารณาให้ความเห็นชอบแผนรักษาความมั่นคงภายในราชอาณาจักร ประจําปี 2564 – 2565
10.  เรื่อง  รายงานสรุปผลการดําเนินงานประจําปี 2564 ของศูนย์ข้อมูลอสังหาริมทรัพย์
11.  เรื่อง  มติคณะกรรมการสิ่งแวดล้อมแห่งชาติ ครั้งที่ 1/2565
12.  เรื่อง  รายงานตามพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ศ. 2560
13.  เรื่อง  ขออนุมัติงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อดําเนินโครงการที่มีความจําเป็นเร่งด่วนตามมติคณะรัฐมนตรี
14.  เรื่อง  ข้อเสนอการดําเนินการเพื่อยกเว้นการยื่นรายการของคนต่างด้าวซึ่งเดินทางเข้ามาในหรือออกไปนอกราชอาณาจักร (แบบ ต.ม. 6) กรณีการเดินทางผ่านด่านท่าอากาศยาน เป็นการชั่วคราว
ต่างประเทศ
15.  เรื่อง  ผลการประชุมสุดยอดด้านการบินชางงี 2565
16.  เรื่อง  (ร่าง) ข้อเสนอปรับลดบัญชีจระเข้น้ําจีดพันธุ์ไทย (Crocodylus siamensis) ต่อที่ประชุมภาคีอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ ครั้งที่ 19 (CITES CoP19)
17.  เรื่อง  ร่างบันทึกความเข้าใจด้านการรักษาความมั่นคงปลอดภัยทางไซเบอร์ระหว่างสํานักงานคณะกรรมการการรักษาความมั่นคงปลอดภัยไซเบอร์แห่งชาติกับ The Cyberspace Administration of the People’s Republic of China สาธารณรัฐประชาชนจีน
18.  เรื่อง  การขอความเห็นชอบต่อการร่วมรับรองปฏิญญาร่วมว่าด้วยความเป็นส่วนตัว และการคุ้มครองข้อมูลส่วนบุคคลที่เป็นเอกสารผลลัพธ์ของการประชุมระดับรัฐมนตรีว่าด้วยความร่วมมือในภูมิภาคอินโด – แปซิฟิก ณ กรุงปารีสสาธารณรัฐฝรั่งเศส
19.  เรื่อง  ร่างหนังสือแสดงเจตจํานง (Letter of Intent: LOI) ว่าด้วยความร่วมมือในสาขาเศรษฐกิจดิจิทัลและเทคโนโลยีดิจิทัล ระหว่างกระทรวงดิจิทัลเพื่อเศรษฐกิจและสังคมแห่งราชอาณาจักรไทยและกระทรวงดิจิทัล วัฒนธรรม สื่อ และการกีฬา ของสหราชอาณาจักรบริเตนใหญ่และไอร์แลนด์เหนือผ่านสถานเอกอัครราชทูตสหราชอาณาจักรประจําประเทศไทย และเครือข่ายการค้าดิจิทัลในภูมิภาคเอเชียแปซิฟิก
20.  เรื่อง  รายงานผลการประชุมคณะกรรมการร่วมมือรักษาความสงบเรียบร้อย ตามชายแดนทั่วไป (General Border Committee: GBC) ไทย - ลาว ครั้งที่ 27
21.  เรื่อง  การขอความเห็นชอบร่างเอกสารผลลัพธ์ของการประชุมรัฐมนตรีกลาโหมอาเซียน ครั้งที่ 16 และการประชุมรัฐมนตรีกลาโหมอาเซียนกับรัฐมนตรีกลาโหมประเทศ คู่เจรจา ครั้งที่ 9
22.  เรื่อง  การขอความเห็นชอบต่อร่างบันทึกความเข้าใจระหว่างสมาคมประชาชาติแห่ง เอเชียตะวันออกเฉียงใต้กับรัฐบาลออสเตรเลียว่าด้วยข้อริเริ่มออสเตรเลียสําหรับอนาคตของอาเซียน
23.  เรื่อง  ท่าทีไทยและเอกสารผลลัพธ์สําหรับการประชุมคณะกรรมการร่วมด้านเศรษฐกิจและการค้า (Joint Economic and Trade Committee: JETCO) ไทย – สหราชอาณาจักร ครั้งที่ 1 และกิจกรรมที่เกี่ยวข้อง
24.  เรื่อง  ร่างปฏิญญาสําหรับการประชุมรัฐภาคีสนธิสัญญาห้ามอาวุธนิวเคลียร์ (Treaty on the Prohibition of Nuclear Weapons - TPNW) ครั้งที่ 1 (First Meeting ofStates Parties – 1MSP)
แต่งตั้ง
25.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการ ระดับทรงคุณวุฒิ (สํานักนายกรัฐมนตรี)
26.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง(กระทรวงการต่างประเทศ)
27.  เรื่อง  การแต่งตั้งข้าราชการการเมือง (กระทรวงการต่างประเทศ)
28.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (สํานักนายกรัฐมนตรี)
29.  เรื่อง  การแต่งตั้งกรรมการผู้ทรงคุณวุฒิในคณะกรรมการสถาบันสารสนเทศทรัพยากรน้ํา
30.  เรื่อง แต่งตั้งกรรมการผู้ทรงคุณวุฒิในคณะกรรมการสถาบันรับรองคุณภาพ
สถานพยาบาล
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างกฎกระทรวงกําหนดให้ผลิตภัณฑ์อุตสาหกรรมเครื่องฟอกอากาศต้องเป็นไปตามมาตรฐาน พ.ศ. ....
คณะรัฐมนตรีมีมติเห็นชอบร่างกฎกระทรวงกําหนดให้ผลิตภัณฑ์อุตสาหกรรมเครื่องฟอกอากาศต้องเป็นไปตามมาตรฐาน พ.ศ. .... ตามที่กระทรวงอุตสาหกรรม (อก.) เสนอ ซึ่งสํานักงานคณะกรรมการกฤษฎีกาตรวจพิจารณาแล้ว และให้ดําเนินการต่อไปได้
ร่างกฎกระทรวงฯ ที่กระทรวงอุตสาหกรรมเสนอ เป็นการแก้ไขปรับปรุงมาตรฐานผลิตภัณฑ์อุตสาหกรรมเครื่องฟอกอากาศ เพื่อให้สอดคล้องกับความก้าวหน้าทางวิชาการและมาตรฐานระหว่างประเทศในปัจจุบัน อันเป็นการสร้างความมั่นใจแก่ผู้บริโภคในการซื้อผลิตภัณฑ์ดังกล่าว ซึ่งกระทรวงอุตสาหกรรมได้ดําเนินการรับฟังความคิดเห็นเกี่ยวกับร่างกฎกระทรวงดังกล่าวแล้ว และสํานักงานคณะกรรมการกฤษฎีกาได้ตรวจพิจารณาร่างกฎกระทรวงดังกล่าวเป็นการล่วงหน้าแล้ว
สาระสําคัญของร่างกฎกระทรวง
1. กําหนดให้ผลิตภัณฑ์อุตสาหกรรมเครื่องฟอกอากาศต้องเป็นไปตามมาตรฐานผลิตภัณฑ์อุตสาหกรรมความปลอดภัยของเครื่องใช้ไฟฟ้าสําหรับใช้ในที่อยู่อาศัย และเครื่องใช้ไฟฟ้าอื่นที่คล้ายกัน เล่ม 2 (65) ข้อกําหนดเฉพาะเครื่องฟอกอากาศ มาตรฐานเลขที่ มอก. 60335 เล่ม 2 (65) - 2564 ตามประกาศกระทรวงอุตสาหกรรม ฉบับที่ 6389 (พ.ศ. 2564) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกมาตรฐานผลิตภัณฑ์อุตสาหกรรมเครื่องฟอกอากาศ เฉพาะด้านความปลอดภัย และกําหนดมาตรฐานผลิตภัณฑ์อุตสาหกรรมความปลอดภัยของเครื่องใช้ไฟฟ้าสําหรับใช้ในที่อยู่อาศัยและเครื่องใช้ไฟฟ้าอื่นที่คล้ายกัน เล่ม 2 (65) ข้อกําหนดเฉพาะสําหรับเครื่องฟอกอากาศ ลงวันที่ 21 กันยายน พ.ศ. 2564
2. กําหนดให้มีผลใช้บังคับเมื่อพ้นกําหนดสองร้อยเจ็ดสิบวันนับแต่วันประกาศในราชกิจจานุเบกษาเป็นต้นไป
2. เรื่อง ร่างกฎกระทรวงกําหนดให้ผลิตภัณฑ์อุตสาหกรรมเครื่องนวดร่างกายต้องเป็นไปตามมาตรฐาน พ.ศ. ....
คณะรัฐมนตรีมีมติเห็นชอบร่างกฎกระทรวงกําหนดให้ผลิตภัณฑ์อุตสาหกรรมเครื่องนวดร่างกายต้องเป็นไปตามมาตรฐาน พ.ศ. .... ตามที่กระทรวงอุตสาหกรรม (อก.) เสนอ ซึ่งสํานักงานคณะกรรมการกฤษฎีกาตรวจพิจารณาแล้ว และให้ดําเนินการต่อไปได้
ทั้งนี้ ร่างกฎกระทรวงฯ ที่กระทรวงอุตสาหกรรมเสนอ เป็นการแก้ไขปรับปรุงมาตรฐานผลิตภัณฑ์อุตสาหกรรมเครื่องนวดร่างกาย เพื่อให้สอดคล้องกับความก้าวหน้าทางวิชาการและมาตรฐานระหว่างประเทศที่ใช้ในปัจจุบัน อันจะทําให้ผลิตภัณฑ์ดังกล่าวมีคุณภาพ และมีความปลอดภัยแก่ประชาชน ซึ่งกระทรวงอุตสาหกรรมได้ดําเนินการรับฟังความคิดเห็นเกี่ยวกับร่างกฎกระทรวงดังกล่าวแล้ว และสํานักงานคณะกรรมการกฤษฎีกาได้ตรวจพิจารณาร่างกฎกระทรวงดังกล่าวเป็นการล่วงหน้าแล้ว
สาระสําคัญของร่างกฎกระทรวง
1. กําหนดให้ผลิตภัณฑ์อุตสาหกรรมเครื่องนวดร่างกายต้องเป็นไปตามมาตรฐานผลิตภัณฑ์อุตสาหกรรม ความปลอดภัยของเครื่องใช้ไฟฟ้าสําหรับใช้ในที่อยู่อาศัยและเครื่องใช้ไฟฟ้าอื่นที่คล้ายกัน เล่ม 2 (32) ข้อกําหนดเฉพาะเครื่องนวดร่างกาย มาตรฐานเลขที่ มอก. 60335 เล่ม 2 (32) - 2564 ตามประกาศกระทรวงอุตสาหกรรม ฉบับที่ 6388 (พ.ศ. 2564) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกมาตรฐานผลิตภัณฑ์อุตสาหกรรม ความปลอดภัยของเครื่องใช้ไฟฟ้าสําหรับใช้ในที่อยู่อาศัยและงานที่มีลักษณะคล้ายกัน ข้อกําหนดเฉพาะสําหรับเครื่องนวด และกําหนดมาตรฐานผลิตภัณฑ์อุตสาหกรรมความปลอดภัยของเครื่องใช้ไฟฟ้าสําหรับใช้ในที่อยู่อาศัยและเครื่องใช้ไฟฟ้าอื่นที่คล้ายกัน เล่ม 2 (32) ข้อกําหนดเฉพาะสําหรับเครื่องนวดร่างกาย ลงวันที่ 21 กันยายน พ.ศ. 2564
2. กําหนดให้มีผลใช้บังคับเมื่อพ้นกําหนดสองร้อยเจ็ดสิบวันนับแต่วันประกาศในราชกิจจานุเบกษาเป็นต้นไป
3. เรื่อง ร่างประกาศสํานักนายกรัฐมนตรี เรื่อง การออกหนังสือคนประจําเรือตามกฎหมายว่าด้วยการประมง พ.ศ. .... และร่างประกาศกระทรวงมหาดไทย เรื่อง การยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะ สําหรับคนต่างด้าวสัญชาติกัมพูชา ลาว เมียนมา และเวียดนาม สามารถมายื่นคําขอรับหนังสือคนประจําเรือเพื่ออยู่ในราชอาณาจักรเป็นการชั่วคราว และทํางานกับนายจ้างในกิจการประมงทะเล ตามมติคณะรัฐมนตรี เมื่อวันที่ ........................... พ.ศ. 2565
คณะรัฐมนตรีมีมติอนุมัติตามที่กระทรวงเกษตรและสหกรณ์เสนอ ดังนี้
1. อนุมัติในหลักการ
(1) ร่างประกาศสํานักนายกรัฐมนตรี เรื่อง การออกหนังสือคนประจําเรือตามกฎหมายว่าด้วยการประมง พ.ศ. ....
(2) ร่างประกาศกระทรวงมหาดไทย เรื่อง การยกเว้นข้อห้ามมิให้คนต่างด้าวเข้ามาในราชอาณาจักรเป็นการเฉพาะ สําหรับคนต่างด้าวสัญชาติกัมพูชา ลาว เมียนมา และเวียดนาม สามารถมายื่นคําขอรับหนังสือคนประจําเรือเพื่ออยู่ในราชอาณาจักรเป็นการชั่วคราว และทํางานกับนายจ้างในกิจการประมงทะเล ตามมติคณะรัฐมนตรี เมื่อวันที่ ........................... พ.ศ. 2565
2. การดําเนินการออกหนังสือคนประจําเรือสําหรับคนต่างด้าวเพื่อทํางานในเรือประมงต้องมีหน่วยงานที่เกี่ยวข้องร่วมปฏิบัติงานด้วย เห็นควรมอบให้หน่วยงานดําเนินการดังต่อไปนี้
(1) กรมประมง จัดทําทะเบียนประวัติและออกหรือต่ออายุหนังสือคนประจําเรือ
(2) กระทรวงสาธารณสุข ตรวจสุขภาพซึ่งครอบคลุมถึงการตรวจโรคติดเชื้อไวรัสโคโรนา 2019 และทําประกันสุขภาพของคนต่างด้าว
(3) กรมสวัสดิการและคุ้มครองแรงงาน จัดทําสัญญาจ้างซึ่งครอบคลุมการสัมภาษณ์คนต่างด้าว โดยให้สัญญาจ้างเป็นสัญญาที่ระบุระยะเวลาการจ้างและวันสิ้นสุดการจ้างไว้ด้วยพร้อมตรวจสอบความถูกต้อง และลงลายมือชื่อกํากับ
(4) สํานักงานตรวจคนเข้าเมือง ตรวจลงตราและประทับตราอนุญาตให้อยู่ในราชอาณาจักรแก่คนต่างด้าว และจัดเก็บอัตลักษณ์บุคคล (Biometrics)
(5) กรมการปกครอง จัดทําทะเบียนประวัติคนซึ่งไม่มีสัญชาติไทย (ทร. 38/1) และบัตรประจําตัวผู้ไม่มีสัญชาติไทย (บัตรชมพู)
สาระสําคัญ
1. ร่างประกาศสํานักนายกรัฐมนตรี เรื่อง การออกหนังสือคนประจําเรือตามกฎหมายว่าด้วยการประมง พ.ศ. .... ตราขึ้นโดยอาศัยอํานาจตามความในมาตรา 83 วรรคสาม แห่งพระราชกําหนดการประมง พ.ศ. 2558 มีวัตถุประสงค์เพื่อแก้ไขปัญหาการขาดแคลนแรงงานประมงทะเลให้สอดคล้องกับความเห็นและมติของคณะกรรมการนโยบายการบริหารจัดการการทํางานของคนต่างด้าว (คบต.) โดยมีสาระสําคัญสรุปได้ดังนี้
1.1 ยกเลิกประกาศสํานักนายกรัฐมนตรี ลงวันที่ 21 เมษายน 2563 เรื่อง การออกหนังสือคนประจําเรือตามกฎหมายว่าด้วยการประมง พ.ศ. 2563 และที่แก้ไขเพิ่มเติมโดยประกาศสํานักนายกรัฐมนตรี ลงวันที่ 2 กรกฎาคม 2564 เรื่อง การออกหนังสือคนประจําเรือตามกฎหมายว่าด้วยการประมง (ฉบับที่ 2) พ.ศ. 2564
1.2 กําหนดให้การเปิดให้คนต่างด้าวมาขึ้นทะเบียนและขอรับหนังสือคนประจําเรือ มีได้ 2 กรณี ดังนี้
(1) การเปิดให้คนต่างด้าวมาขึ้นทะเบียนและขอรับหนังสือคนประจําเรือ กรณีคนต่างด้าวไม่จําเป็นต้องมีใบอนุญาตทํางานตามกฎหมายว่าด้วยการบริหารจัดการการทํางานของคนต่างด้าวแต่ต้องเป็นผู้ถือหนังสือเดินทาง หรือเอกสารใช้แทนหนังสือเดินทางที่ยังไม่หมดอายุ และได้รับการตรวจลงตรา โดยมีรอยตราประทับตรวจหนังสือเดินทางขาเข้า หรือคนต่างด้าวที่เคยได้รับหนังสือคนประจําเรือตามประกาศสํานักนายกรัฐมนตรีว่าด้วยการออกหนังสือคนประจําเรือที่ประสงค์จะทํางานในเรือประมงสามารถยื่นคําขอรับหนังสือคนประจําเรือ ปีละ 2 ครั้ง ตามห้วงเวลาดังต่อไปนี้
- ระหว่างวันที่ 1 เมษายน ถึงวันที่ 30 มิถุนายน
- ระหว่างวันที่ 1 กันยายน ถึงวันที่ 30 พฤศจิกายน
(2) การเปิดให้คนต่างด้าวมาขอรับหนังสือคนประจําเรือ กรณีคนต่างด้าวจะต้องมีใบอนุญาตทํางานตามกฎหมายว่าด้วยการบริหารจัดการการทํางานของคนต่างด้าว
1.3 ในการพิจารณาออกหนังสือคนประจําเรือ กรณีคนต่างด้าวไม่มีใบอนุญาตทํางานตามกฎหมายว่าด้วยการบริหารจัดการการทํางานของคนต่างด้าว จะต้องเป็นไปตามเงื่อนไขดังต่อไปนี้
(1) คนต่างด้าวจะต้องมีใบรับรองการตรวจสุขภาพซึ่งครอบคลุมถึงการตรวจโรคติดเชื้อไวรัสโคโรนา 2019 และการประกันสุขภาพมีอายุคุ้มครองอย่างน้อยเท่ากับอายุหนังสือคนประจําเรือตามประกาศกระทรวงสาธารณสุขว่าด้วยการตรวจสุขภาพและประกันสุขภาพแรงงานต่างด้าว
(2) เจ้าของเรือได้จัดทําหนังสือสัญญาจ้างตามแบบที่กําหนดในประกาศกรมสวัสดิการและคุ้มครองแรงงาน เรื่อง กําหนดแบบสัญญาจ้างลูกจ้างในงานประมงทะเล ซึ่งอย่างน้อยต้องจัดทําเป็นภาษาไทย และภาษาที่ลูกจ้างซึ่งเป็นคนต่างด้าวเข้าใจได้ โดยระบุวันจ้างและวันสิ้นสุดการจ้างซึ่งต้องไม่เกินสองปีหรือไม่เกินอายุของหนังสือคนประจําเรือ และให้เจ้าหน้าที่กรมสวัสดิการและคุ้มครองแรงงานตรวจสอบความถูกต้อง รวมทั้งสัมภาษณ์คนต่างด้าว โดยอาจให้มีผู้แทนองค์กรพัฒนาเอกชนหรือผู้แทนองค์การแรงงานระหว่างประเทศ (International Labour Organization) หรือผู้แทนสหวิชาชีพ ร่วมเป็นผู้สังเกตการณ์ด้วยก็ได้ก่อนลงลายมือชื่อกํากับรับรองความถูกต้องของสัญญาจ้างตามแบบที่กรมสวัสดิการและคุ้มครองแรงงานกําหนด
(3) คนต่างด้าวจะต้องยื่นคําขอจัดเก็บข้อมูลอัตลักษณ์บุคคลที่ตรวจคนเข้าเมืองจังหวัดที่คนต่างด้าวยื่นคําขอรับหนังสือคนประจําเรือ หรือสถานที่อื่นที่สํานักงานตรวจคนเข้าเมืองกําหนดภายใน 15 วันนับแต่วันที่ได้รับใบรับคําขอรับหนังสือคนประจําเรือจากกรมประมง
โดยให้หนังสือคนประจําเรือมีอายุไม่เกินสองปีนับแต่วันที่ออกหนังสือคนประจําเรือ ทั้งนี้ ตามที่กําหนดไว้ในสัญญาจ้าง
1.4 กําหนดให้ต่ออายุหนังสือคนประจําเรือ สําหรับคนต่างด้าวที่ไม่มีใบอนุญาตทํางานตามกฎหมายว่าด้วยการบริหารจัดการการทํางานของคนต่างด้าว และสําหรับคนต่างด้าวที่ได้รับการต่ออายุหนังสือคนประจําเรือตามมติคณะรัฐมนตรี เมื่อวันที่ 29 มิถุนายน 2564 ประกอบประกาศสํานักนายกรัฐมนตรี เรื่อง การออกหนังสือคนประจําเรือตามกฎหมายว่าด้วยการประมง (ฉบับที่ 2) พ.ศ. 2564 ลงวันที่ 2 กรกฎาคม 2564 ออกไปอีกคราวละไม่เกิน 2 ปีนับแต่หนังสือคนประจําเรือเดิมสิ้นอายุ
2. พระราชบัญญัติคนเข้าเมือง พ.ศ. 2522 มาตรา 81 กําหนดว่าคนต่างด้าวผู้ใดอยู่ในราชอาณาจักรโดยไม่ได้รับอนุญาตหรือการอนุญาตสิ้นสุดหรือถูกเพิกถอน ต้องได้รับโทษทางอาญา และมาตรา 54 แห่งพระราชบัญญัติดังกล่าวกําหนดให้พนักงานเจ้าหน้าที่จะส่งตัวคนต่างด้าวผู้นั้นกลับออกไปนอกราชอาณาจักรก็ได้ ประกอบกับรัฐมนตรีได้อาศัยอํานาจตามมาตรา 16 แห่งพระราชบัญญัติคนเข้าเมือง พ.ศ. 2522 ออกคําสั่งรัฐมนตรีว่าการกระทรวงมหาดไทย ที่ 1/2558 ลงวันที่ 27 พฤศจิกายน พ.ศ. 2558 ไม่อนุญาตให้คนต่างด้าวบางจําพวกเข้ามาในราชอาณาจักร กรณีคนต่างด้าวผู้นั้นอยู่ในราชอาณาจักรเกินระยะเวลาได้รับอนุญาต ดังนั้น การเปิดให้คนต่างด้าวมาขึ้นทะเบียนและขอรับหนังสือคนประจําเรือจําเป็นต้องอาศัยอํานาจตามมาตรา 17 แห่งพระราชบัญญัติคนเข้าเมือง พ.ศ. 2522 โดยขออนุมัติจากคณะรัฐมนตรีออกประกาศกระทรวงมหาดไทยเพื่อยกเว้นให้คนต่างด้าวสัญชาติกัมพูชา ลาว เมียนมา และเวียดนาม ดังนี้
(1) ที่ถือหนังสือเดินทาง หรือเอกสารใช้แทนหนังสือเดินทางที่ยังไม่หมดอายุและมีรอยตราประทับตรวจหนังสือเดินทางขาเข้าโดยเข้ามาอยู่ในราชอาณาจักรก่อนวันยื่นขอรับหนังสือคนประจําเรือ และระยะเวลาการอนุญาตให้อยู่ในราชอาณาจักรยังเหลืออยู่
(2) ที่ถือหนังสือเดินทาง หรือเอกสารใช้แทนหนังสือเดินทางที่ยังไม่หมดอายุและมีรอยตราประทับตรวจหนังสือเดินทางขาเข้าโดยเข้ามาอยู่ในราชอาณาจักรก่อนวันยื่นขอรับหนังสือคนประจําเรือ และระยะเวลาการอนุญาตสิ้นสุดลง แต่ไม่ได้เดินทางออกนอกราชอาณาจักร
(3) ได้รับหนังสือคนประจําเรือตามประกาศสํานักนายกรัฐมนตรีว่าด้วยการออกหนังสือคนประจําเรือตามกฎหมายว่าด้วยการประมง และระยะเวลาการอนุญาตสิ้นสุดลงแต่ไม่ได้เดินทางออกนอกราชอาณาจักร
(4) ที่ได้รับหนังสือคนประจําเรือตามประกาศสํานักนายกรัฐมนตรีว่าด้วยการออกหนังสือคนประจําเรือตามกฎหมายว่าด้วยการประมง ซึ่งได้รับการตรวจลงตราและประทับตราอนุญาตให้อยู่ในราชอาณาจักรเป็นการชั่วคราวตามอายุหนังสือคนประจําเรือและระยะเวลาการอนุญาตสิ้นสุดลง แต่ไม่ได้เดินทางออกนอกราชอาณาจักร
(5) ที่ได้รับหนังสือคนประจําเรือตามประกาศสํานักนายกรัฐมนตรี เรื่อง การออกหนังสือคนประจําเรือตามกฎหมายว่าด้วยการประมง (ฉบับที่ 2) พ.ศ. 2564 ลงวันที่ 2 กรกฎาคม 2564 ซึ่งได้รับการตรวจลงตราและประทับตราอนุญาตให้อยู่ในราชอาณาจักรเป็นการชั่วคราวตามอายุหนังสือคนประจําเรือ และให้หมายความรวมถึงคนต่างด้าวตามคําสั่งรัฐมนตรีว่าการกระทรวงหมาดไทย ที่ 1/2558 ลงวันที่ 27 พฤศจิกายน พ.ศ. 2558 เพื่อเปิดให้คนต่างด้าวตามข้อ (1) ถึง (4) มาขึ้นทะเบียนยื่นคําขอรับหนังสือคนประจําเรือ และคนต่างด้าวตามข้อ (5) มายื่นขอต่ออายุหนังสือคนประจําเรือ โดยให้คนต่างด้าวกลุ่มดังกล่าวสามารถอยู่ในราชอาณาจักรได้เป็นการชั่วคราวโดยมีระยะเวลาตามอายุหนังสือคนประจําเรือแต่ไม่เกิน 2 ปี โดยทั้งนี้หากคนต่างด้าวผู้ใดประสงค์จะออกนอกบริเวณท่าเทียบเรือประมงตามที่มาตรา 83 แห่งพระราชกําหนดการประมง พ.ศ. 2558 กําหนดให้คนต่างด้าวผู้นั้นจะต้องได้รับการตรวจลงตราและประทับตราอนุญาตให้อยู่ในราชอาณาจักรเป็นการชั่วคราวจากพนักงานเจ้าหน้าที่ตามกฎหมายว่าด้วยคนเข้าเมือง สําหรับคนต่างด้าวซึ่งได้รับการตรวจลงตราและประทับตราอนุญาตให้อยู่ในราชอาณาจักรไว้แล้ว หากประสงค์จะอยู่ในราชอาณาจักรเพื่อการทํางานต่อไปอีก ให้ขออนุญาตอยู่ในราชอาณาจักรได้อีกไม่เกินระยะเวลาตามอายุหนังสือคนประจําเรือ ซึ่งในกรณีที่หนังสือเดินทางหรือเอกสารใช้แทนหนังสือเดินทางสิ้นอายุ ให้คนต่างด้าวดําเนินการเพื่อให้ได้มาซึ่งเอกสารดังกล่าว เพื่อใช้ในการขอรับการตรวจลงตราหรือตรวจอนุญาตให้อยู่ในราชอาณาจักรเป็นการชั่วคราวแล้วแต่กรณี จึงต้องเสนอขออนุมัติคณะรัฐมนตรีให้กระทรวงหมาดไทยออกประกาศดังกล่าว
เศรษฐกิจ สังคม
4. เรื่อง การขออนุมัติดําเนินงานก่อสร้างโครงการทางหลวงพิเศษระหว่างเมืองหมายเลข 7 ส่วนต่อขยายเชื่อมต่อสนามบินอู่ตะเภา ของกรมทางหลวง
คณะรัฐมนตรีมีมติอนุมัติตามที่กระทรวงคมนาคม (คค.) เสนอให้กรมทางหลวงดําเนินงานก่อสร้างโครงการทางหลวงพิเศษระหว่างเมืองหมายเลข 7 ส่วนต่อขยายเชื่อมต่อสนามบินอู่ตะเภา (ส่วนต่อขยายฯ) ในวงเงินรวมทั้งสิ้น 4,508 ล้านบาท โดยให้กระทรวงการคลัง (กค.) จัดหาเงินกู้ตามแผนบริหารหนี้สาธารณะ และให้สํานักงบประมาณ (สงป.) จัดสรรงบประมาณสําหรับค่าจัดกรรมสิทธิ์ที่ดิน วงเงิน 108 ล้านบาท รวมถึงเงินงบประมาณสมทบกับแหล่งเงินกู้ โดยอัตราส่วนของแหล่งเงินกู้และเงินงบประมาณสมทบให้เป็นไปตามที่ กค. ทําความตกลงกับแหล่งเงินกู้
สาระสําคัญของเรื่อง
โครงการทางหลวงพิเศษระหว่างเมืองหมายเลข 7 ส่วนต่อขยายเชื่อมต่อสนามบินอู่ตะเภา (โครงการฯ) มีวัตถุประสงค์เพื่อรองรับการจราจรที่จะเพิ่มขึ้นในอนาคตบริเวณสนามบินอู่ตะเภาและมืองการบินภาคตะวันออก ซึ่งสนามบินอู่ตะเภาจะเปิดให้บริการเป็นสนามบินนานาชาติเชิงพาณิชย์หลักแห่งที่ 3 ในปี 2568 โดยจะเป็นการก่อสร้างทางยกระดับเชื่อมต่อจากทางหลวงพิเศษระหว่างเมืองหมายเลข 7 ถัดจากด่านเก็บค่าธรรมเนียมผ่านทางอู่ตะเภาเข้าสู่อาคารผู้โดยสารหลังที่ 3 ของสนามบินอู่ตะเภา (ไม่มีการเก็บค่าธรรมเนียมผ่านทางเพิ่ม) รวมถึงทางเลี้ยวและทางแยกต่างระดับบริเวณจุดตัดกับถนนสุขุมวิท มูลค่าโครงการรวมทั้งสิ้น 4,508 ล้านบาท แบ่งเป็น (1) ค่าก่อสร้างค่าจ้างที่ปรึกษาควบคุมงาน และเงินเผื่อเหลือเผื่อขาด รวม 4,400 ล้านบาท ใช้จ่ายจากเงินกู้ตามแผนบริหารหนี้สาธารณะ ปีงบประมาณ 2565 ที่คณะรัฐมนตรีมีมติเห็นชอบแล้ว เมื่อวันที่ 28 กันยายน 2564 ดําเนินการโดยกระทรวงการคลัง (กค.) และเงินงบประมาณสมทบ (อัตราส่วนของแหล่งเงินกู้และเงินงบประมาณสมทบขึ้นอยู่กับความตกลงระหว่าง กค. และแหล่งเงินกู้) และ (2) ค่าจัดกรรมสิทธิ์ที่ดิน จํานวน 108 ล้านบาท ใช้จ่ายจากเงินงบประมาณ ระยะเวลาก่อสร้างระหว่างปี 2565 - 2567 เพื่อให้สอดรับกับโครงการพัฒนาสนามบินอู่ตะเภาซึ่งจะเปิดให้บริการในปี 2568 ทั้งนี้ รายงานการประเมินผลกระทบสิ่งแวดล้อม (รายงาน EIA) ของโครงการฯ อยู่ระหว่างปรับปรุงแก้ไขและเพิ่มเติมข้อมูลตามความเห็นของคณะกรรมการผู้ชํานาญการพิจารณารายงานการประเมินผลกระทบสิ่งแวดล้อม โครงการโครงสร้างพื้นฐานทางบกและทางอากาศ (คชก.) ในคราวประชุมครั้งที่ 6/2565 เมื่อวันที่ 11 กุมภาพันธ์ 2565 และเมื่อ คชก. เห็นชอบรายงาน EIA ที่แก้ไขแล้ว จะเสนอคณะกรรมการสิ่งแวดล้อมแห่งชาติ (กก.วล.) พิจารณาตามขั้นตอนต่อไป ในส่วนของการจัดกรรมสิทธิ์ที่ดินอยู่ระหว่างดําเนินการขอใช้ที่ดินของส่วนราชการ และออกพระราชกฤษฎีกากําหนดเขตที่ดินที่จะเวนคืนตามพระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. 2562
5. เรื่อง ขอความเห็นชอบแผนอัตรากําลังโรงพยาบาลธรรมศาสตร์เฉลิมพระเกียรติ และคณะในศูนย์สุขศาสตร์ มหาวิทยาลัยธรรมศาสตร์ ปีงบประมาณ พ.ศ. 2566 – 2570
คณะรัฐมนตรีมีมติเห็นชอบกรอบวงเงินงบประมาณ ของแผนอัตรากําลังโรงพยาบาลธรรมศาสตร์เฉลิมพระเกียรติ และคณะในศูนย์สุขศาสตร์ มหาวิทยาลัยธรรมศาสตร์ (มธ.) ปีงบประมาณ พ.ศ. 2566 – 2570 (แผนอัตรากําลังฯ) จํานวน 352.5 ล้านบาท และให้กระทรวงการอุดมศึกษา วิทยาศาสตร์ วิจัยและนวัตกรรม (อว.) พิจารณาทบทวนการกําหนดอัตรากําลังให้เหมาะสม ตามความจําเป็น โดยคํานึงถึงความครอบคลุมทุกแหล่งเงิน โดยเฉพาะรายได้หรือเงินนอกงบฯ ที่สามารถนํามาใช้จ่ายได้เป็นลําดับแรก
6. เรื่อง ร่างแผนปฏิบัติการด้านการพัฒนาทักษะทางการเงิน พ.ศ. 2565-2570
คณะรัฐมนตรีมีมติเห็นชอบร่างแผนปฏิบัติการด้านการพัฒนาทักษะทางการเงิน พ.ศ. 2565 - 2570 ตามที่กระทรวงการคลัง (กค.) เสนอ และให้ กค. ร่วมกับหน่วยงานที่เกี่ยวข้องดําเนินการให้เกิดผลเป็นรูปธรรมต่อไป
ร่างแผนปฏิบัติการด้านการพัฒนาทักษะทางการเงินฯ สรุปสาระสําคัญได้ ดังนี้
1. วิสัยทัศน์ คนไทยมีความตระหนักรู้ ความรู้ และทักษะในการบริหารจัดการเงินอย่างมีประสิทธิภาพและมีวินัยทางการเงิน เพื่อสร้างความมั่นคงและความเป็นอยู่ที่ดีให้ตนเองและครอบครัว
2. วัตถุประสงค์
2.1 เพื่อเป็นกรอบนโยบายและกลไกบูรณาการการดําเนินการพัฒนาทักษะทางการเงินของประเทศไทย
2.2 เพื่อเป็นแนวทางการจัดทําโครงการและกิจกรรมที่เสริมสร้างทักษะทางการเงินของคนไทยให้บรรลุเป้าหมายที่กําหนด
3. องค์ประกอบของร่างแผนปฏิบัติการฯ ประกอบด้วย 8 มาตรการ 19 แผนงาน ดังนี้
เป้าหมาย
มาตรการ/แผนงาน
เป้าหมายที่ 1
คนไทยตระหนักรู้ถึงความสําคัญของการบริหารจัดการเงินและเข้าถึงข้อมูลทางการเงิน
มาตรการที่ 1 ยกระดับความสําคัญการพัฒนาทักษะทางการเงิน
แผนงาน 1) กําหนดให้มีการรณรงค์ระดับชาติและจัดกิจกรรมเพื่อสร้างการตระหนักรู้ทางการเงินให้แก่ประชาชน โดยกําหนดรูปแบบ (Theme) การรณรงค์ระดับชาติที่เปลี่ยนไปทุกปี และเน้นการรณรงค์สร้างค่านิยมพื้นฐานทางการเงินที่ดี
2) กําหนดให้การพัฒนาทักษะทางการเงินเป็นระเบียบวาระแห่งชาติ
ตัวชี้วัด เช่น จํานวนผู้เข้าถึงการรณรงค์ต่อปี กําหนดให้การให้ความรู้ทางการเงินเป็นระเบียบวาระแห่งชาติ เป็นต้น
มาตรการที่ 2 ส่งเสริมการเข้าถึงข้อมูลและองค์ความรู้ทางการเงินที่ถูกต้องและเชื่อถือได้เพื่อเพิ่มความตระหนักรู้และสนับสนุนการเรียนรู้และพัฒนาทักษะทางการเงินด้วยตนเองของประชาชน
แผนงาน 1) ใช้เทคโนโลยีและสื่อดิจิทัลเพื่อเพิ่มระดับการเข้าถึงข้อมูล องค์ความรู้และข่าวสารทางการเงินที่ถูกต้องและเชื่อถือได้ผ่านช่องทางออนไลน์/สื่อสังคมออนไลน์ (Social Media) รวมทั้งการเตือนภัยทางการเงิน
2) พัฒนาเว็บไซต์ความรู้ทางการเงินเพื่อคนไทย www.รู้เรื่องเงิน.com เพื่อเป็นศูนย์รวมข้อมูล ความรู้ และข่าวสารด้านการเงินสําหรับประชาชน โดยเชื่อมโยงข้อมูลกับหน่วยงานต่าง ๆ
3) ประชาสัมพันธ์ช่องทางติดต่อและศูนย์ให้คําปรึกษาทางการเงินของหน่วยงานต่าง ๆ อาทิ ศูนย์รับฟังปัญหาลูกค้า ปรึกษาปัญหาหนี้นอกระบบ ปรึกษาการลงทุนด้านการเงิน เป็นต้น
ตัวชี้วัด เช่น จํานวนข้อมูลความรู้ในรูปแบบดิจิทัลที่มีการเผยแพร่ผ่านช่องทางออนไลน์ของหน่วยงาน จํานวนผู้เข้าชมเว็บไซต์ www.รู้เรื่องเงิน.com หน่วยงานมีการประชาสัมพันธ์แจ้งช่องทางติดต่อและศูนย์ให้คําปรึกษาของตนในช่องทาง/วิธีการที่เหมาะสม เป็นต้น
เป้าหมายที่ 2
คนไทยมีความรู้และทักษะทางการเงินเพียงพอที่จะนําไปประยุกต์ใช้อย่างเหมาะสมเพื่อสร้างความมั่นคงในชีวิต
มาตรการที่ 3 กําหนดกรอบสมรรถนะทางการเงินสําหรับคนไทย
แผนงาน พัฒนากรอบสมรรถนะทางการเงินสําหรับคนไทยแต่ละกลุ่มเป้าหมาย1
ตัวชี้วัด มีกรอบสมรรถนะทางการเงินสําหรับคนไทยที่ครอบคลุมทุกกลุ่มเป้าหมาย
มาตรการที่ 4 ผลักดันการพัฒนาทักษะทางการเงินในหลักสูตรการเรียนในระบบการศึกษา
แผนงาน 1) ผลักดันการพัฒนาทักษะทางการเงินในหลักสูตรการเรียนในระดับการศึกษาขั้นพื้นฐาน ระดับอาชีวศึกษา การศึกษานอกระบบ และการศึกษาตามอัธยาศัย ทั้งภาคทฤษฎีและภาคปฏิบัติ ในรูปแบบและวิธีการที่เหมาะสม มุ่งให้เกิดการประยุกต์ใช้ในชีวิตประจําวันได้จริง รวมทั้งมีการทบทวนปรับปรุงให้เหมาะสมกับสถานการณ์อยู่เสมอ
2) ยกระดับความรู้และพัฒนาครูผู้สอน โดยการดําเนินโครงการส่งเสริมความรู้ด้าน Financial Literacy แก่กลุ่มข้าราชการครูและบุคลากรทางการศึกษาในสังกัด สํานักงานคณะกรรมการการศึกษาขั้นพื้นฐาน กระทรวงศึกษาธิการ (ศธ.) โดยการนําเสนอหลักสูตร SET e - Learning (หลักสูตรเกี่ยวกับการวางแผนการเงินและการลงทุน) เพื่อประกอบการขอมี/เลื่อนวิทยฐานะ
3) ส่งเสริมการเรียนการสอนเรื่องการเงินส่วนบุคคลในระดับอุดมศึกษา โดยกําหนดให้มีการอบรมเชิงปฏิบัติการเรื่องการเงินส่วนบุคคลแก่นักศึกษา
ตัวชี้วัด เช่น มีการพัฒนาเนื้อหา/แนวทางการเรียนการสอนเรื่องการเงินในหลักสูตรการเรียน จํานวนครูที่ได้รับความรู้จากหลักสูตร SET e - Learning จํานวนมหาวิทยาลัยที่เข้าร่วมส่งเสริมการเรียนการสอนเรื่องการเงินส่วนบุคคลในระดับอุดมศึกษาต่อปี เป็นต้น
มาตรการที่ 5 พัฒนาทักษะทางการเงินของประชาชนทุกกลุ่มเป้าหมายตลอดช่วงชีวิต
แผนงาน ดําเนินโครงการให้ความรู้และพัฒนาทักษะทางการเงิน รวมถึงการเงินดิจิทัล ภัยและกลโกงการเงิน และการป้องกันและจัดการความเสี่ยงให้ประชาชนทุกกลุ่มผ่านการฝึกอบรม การสัมมนา และกิจกรรมให้ความรู้ที่เหมาะสมกับกลุ่มเป้าหมาย โดยจัดลําดับความสําคัญของกลุ่มเป้าหมายตามสภาพปัญหาและความจําเป็นเร่งด่วน ดังนี้
กลุ่มเป้าหมาย
ตัวอย่างโครงการ/กิจกรรม
กลุ่มเด็กและเยาวชน
เช่น (1) โครงการการสร้างความรู้ความเข้าใจด้านการคุ้มครองเงินฝากและการบริหารจัดการทางการเงินแก่เยาวชนในสถานศึกษา (2) โครงการธนาคารโรงเรียน ซึ่งเป็นธนาคารจําลองที่เปิดโอกาสให้นักเรียนเป็นผู้ดําเนินการธนาคารด้วยตนเองภายใต้การดูแลของธนาคารออมสิน (3) โครงการส่งเสริมความรู้ทางการเงิน กลุ่มอาชีวศึกษา (โครงการ Fin ดี We Can Do!!!) (4) การผลักดันหลักสูตรเกี่ยวกับการประกันภัยเข้าสู่ระบบการศึกษาทุกช่วงชั้นและผลักดันให้มีกิจกรรมนอกห้องเรียน เช่น โครงการอัจฉริยะยุวชนประกันภัย กิจกรรมประกวดโรงเรียนต้นแบบด้านประกันภัย เป็นต้น และ (5) การให้ความรู้ทักษะการบริหารจัดการเงินแก่เด็กและเยาวชน เช่น โครงการภายใต้ความร่วมมือกับกรมพินิจและคุ้มครองเด็กและเยาวชน ผ่านการพัฒนาทักษะการเป็นวิทยากรมืออาชีพ (train the trainer) โครงการโรงเรียนธนาคารของธนาคารเพื่อการเกษตรและสหกรณ์การเกษตร เป็นต้น
กลุ่มอุดมศึกษา
เช่น (1) การพัฒนาแอปพลิเคชัน ACMO me ระบบจัดการบัญชีรายรับ - รายจ่ายออนไลน์ผ่านมือถือ เพื่อช่วยในการบริหารจัดการและวางแผนทางการเงิน (2) การจัดกิจกรรมส่งเสริมความรู้ความเข้าใจด้านการประกันภัยและเส้นทางสายอาชีพในด้านการประกันภัยในสถานศึกษา (3) โครงการเสริมศักยภาพคนรุ่นใหม่สู่ตลาดทุน และ (4) การจัดทําโครงการ Bond Academy ให้ความรู้และพัฒนาทักษะการลงทุนในตราสารหนี้ผ่านการอบรมและการทํา workshop
กลุ่มผู้มีงานทํา (เอกชนมีนายจ้าง/ผู้ประกอบอาชีพอิสระ/ผู้ประกอบการ)
เช่น (1) โครงการ Happy Money สุขเงินสร้างได้ สําหรับแรงงานในระบบ/นอกระบบ เพื่อเสริมทักษะการบริหารรายได้ การจัดการหนี้สิน และการออม (2) โครงการพัฒนาและเผยแพร่ความรู้ในรูปแบบดิจิทัลด้วย SET Financial Literacy Platform (3) โครงการ Smart Entrepreneurs จัดทําศูนย์รวมข้อมูลความรู้เกี่ยวกับวิธีการระดมทุนสําหรับผู้ประกอบการ โดยเน้นกลุ่มวิสาหกิจขนาดกลางและขนาดย่อม (Small and Medium Enterprises: SME) และธุรกิจสร้างใหม่ (Startup) (4) โครงการส่งเสริมทักษะความรู้ทางการเงินสําหรับคนวัยทํางาน (โครงการ Fin ดี Happy Life!!!) และ (5) โครงการเสริมสร้างความเข้มแข็งให้แก่ SME โดยมีการดําเนินการ เช่น การจัดทําชุดความรู้สําหรับพัฒนาทักษะทางการเงิน การจัดกิจกรรมอบรมให้ความรู้ทางการเงินและบัญชี เป็นต้น
กลุ่มภาครัฐ
เช่น (1) โครงการการสร้างความรู้ความเข้าใจเรื่องการคุ้มครองเงินฝากและการคุ้มครองผู้ใช้บริการทางการเงินให้กับประชาชนภาคธุรกิจ และองค์กรปกครองส่วนท้องถิ่น (2) โครงการส่งเสริมสหกรณ์นอกภาคการเกษตรให้เป็นกลไกพัฒนาเศรษฐกิจฐานราก (3) การวางแนวทางการพัฒนาทักษะทางการเงินสําหรับข้าราชการสมาชิกตลอดช่วงชีวิต และ (4) โครงการส่งเสริมความรู้ทางการเงินพื้นฐานสําหรับข้าราชการใหม่
กลุ่มประชาชนระดับฐานราก (ผู้มีรายได้น้อยในกลุ่มอาชีพต่าง ๆ อาทิ เกษตรกร ผู้ประกอบการรายย่อยในชุมชน แรงงานทั่วไป อาชีพอิสระ เป็นต้น)
เช่น (1) กิจกรรมการให้ความรู้ทางการเงินควบคู่กับการให้สินเชื่อให้กับลูกค้าฐานราก ลูกค้าองค์กรชุมชน และสมาชิกภายในกลุ่มองค์กรชุมชน (2) โครงการออมสินยุวพัฒน์รักษ์ถิ่นเพื่อพัฒนาความรู้ทางการเงิน ควบคู่กับการพัฒนาศักยภาพด้านอาชีพให้แก่ผู้ประกอบการกลุ่มองค์กรชุมชน/วิสาหกิจชุมชน (3) โครงการซะกาต (การบริจาคทานตามหลักการศาสนาอิสลาม) เพื่อส่งเสริมอาชีพให้กับผู้ยากจน และ (4) กิจกรรมส่งเสริมความรู้ด้านการประกันภัยเชิงรุก โดยการลงพื้นที่ชุมชนต่าง ๆ ของประเทศ
กลุ่มองค์กรการเงินชุมชน
เช่น (1) การสนับสนุนการจัดตั้งสถาบันการเงินประชาชนเพื่อส่งเสริมการออมทรัพย์ การให้บริการทางการเงินและพัฒนาองค์ความรู้ให้แก่สมาชิกในกลุ่มองค์กรการเงินชุมชน (2) โครงการพัฒนาชุมชนต้นแบบอย่างยั่งยืน โดยส่งเสริมการจัดทําบัญชีครัวเรือนที่ถูกต้อง เน้นการสร้างวินัยการเงินและการเตรียมความพร้อมในการกู้เพื่อมีบ้าน (3) การจัดตั้งทีมขับเคลื่อนการส่งเสริมการออมและการพัฒนาทักษะทางการเงิน (4) โครงการแก้ไขปัญหาหนี้สินครัวเรือนของประชาชน โดยศูนย์จัดการกองทุนชุมชน และ (5) โครงการชุมชนซื่อสัตย์โดยสร้างช่องทางเข้าถึงสินเชื่อผ่านมัสยิดทั่วประเทศ (ดําเนินการโดยธนาคารอิสลามแห่งประเทศไทย)
กลุ่มผู้สูงวัย/เกษียณอายุ
เช่น (1) การพัฒนาเว็บไซต์ gsbseniorwow.com และแอปพลิเคชัน GSB Senior WOW เพื่อเป็นช่องทางติดต่อสื่อสารและแหล่งรวบรวมข้อมูลต่าง ๆ สําหรับกลุ่มลูกค้าสูงวัยให้ได้ใช้ชีวิตอย่างมีคุณภาพและมีความสุข (2) กิจกรรมให้ความรู้ความเข้าใจเกี่ยวกับการเตรียมความพร้อมเข้าสู่สังคมผู้สูงวัยด้านสินเชื่อเพื่อที่อยู่อาศัยและการเงิน (3) การพัฒนาทักษะทางการเงินให้แก่ประชาชนวัยก่อนสูงอายุ เช่น การจัดอบรมเชิงปฏิบัติการ เพื่อส่งเสริมการสร้างวินัยการออม การจัดประชุมขยายผลการเตรียมความพร้อมสู่วัยสูงอายุในชุมชน 5 มิติ รวมทั้งมิติด้านเศรษฐกิจ (การวางแผนทางการเงิน) ให้แก่ประชาชนและเครือข่ายต่าง ๆ (4) การจัดอบรมหลักสูตร Bond basic ที่เน้นการลงทุนในหุ้นกู้ และ (5) การจัดสัมมนาการลงทุนในสินทรัพย์ต่าง ๆ ร่วมกับสภาธุรกิจตลาดทุนไทย
กลุ่มประชาชนทั่วไป
เช่น (1) โครงการห้องเรียนนักลงทุน และ (2) การให้บริการศูนย์การเรียนรู้ด้านตลาดทุน เช่น ห้องสมุดมารวย พิพิธภัณฑ์เรียนรู้การลงทุน และศูนย์ SET Investment Center เพื่อส่งเสริมความรู้ด้านการวางแผนการเงินและการลงทุน
กลุ่มผู้ถ่ายทอดความรู้และทักษะทางการเงิน
เช่น (1) โครงการสร้างเครือข่ายส่งเสริมความรู้ด้านการประกันภัยให้กับสาธารณชนทั่วประเทศ โดยจัดกิจกรรมให้ความรู้เกี่ยวกับการประกันภัยให้แก่กลุ่มเป้าหมายและเครือข่ายที่เกี่ยวข้อง (2) โครงการคนไทยใส่ใจการเงินการลงทุน โดยให้ความรู้แก่ประชาชนกลุ่มต่าง ๆ ในเรื่องทักษะการบริหารจัดการเงินส่วนบุคคลและวิธีการลงทุน เพื่อความมั่นคงทางการเงิน และ (3) โครงการ Train the trainer ที่ให้สิทธิอาจารย์มหาวิทยาลัยต่าง ๆ เข้าร่วมอบรมหลักสูตรเกี่ยวกับตราสารหนี้ที่จัดโดยสมาคมตลาดตราสารหนี้ไทย
กลุ่มเปราะบาง
ทางการเงินสูง
เช่น (1) โครงการส่งเสริมทักษะการบริหารจัดการหนี้การศึกษาและการบริหารจัดการเงินส่วนบุคคลสําหรับผู้กู้ยืมกองทุนเงินให้กู้ยืมเพื่อการศึกษา (กยศ.) (2) การให้ความรู้และพัฒนาทักษะทางการเงินแก่กลุ่มผู้พิการทางสายตา (3) โครงการแก้ไขปัญหาหนี้สินและพัฒนาคุณภาพชีวิต สมาชิกสหกรณ์/กลุ่มเกษตรกร ด้วยระบบสหกรณ์ และ (4) โครงการเสริมสร้างวินัยทางการเงินและฟื้นฟูลูกค้าปรับปรุงโครงสร้างหนี้อย่างยั่งยืนและลูกค้าหนี้นอกระบบ
ตัวชี้วัด เช่น ระดับความพึงพอใจของผู้เข้าร่วมการสัมมนาต่าง ๆ จํานวนผู้เข้าถึงสื่อความรู้ที่เผยแพร่ จํานวนผู้เข้าร่วมกิจกรรม และจํานวนผู้เข้าร่วมอบรมในแต่ละหลักสูตร เป็นต้น
มาตรการที่ 6 พัฒนากฎระเบียบและมาตรการเพื่อสนับสนุน
แผนงาน 1) กําหนดให้องค์กรในภาคการเงินต้องจัดให้มีกิจกรรมหรือการดําเนินการพัฒนาทักษะทางการเงิน
2) กําหนดให้บุคลากรภาครัฐบรรจุใหม่ได้รับการฝึกอบรมการเงินส่วนบุคคล
3) กําหนดให้การเข้ารับการอบรมและการผ่านแบบทดสอบความรู้เรื่องการบริหารจัดการหนี้เป็นเงื่อนไขของการได้รับอนุมัติหรือได้รับชําระวงเงินกู้ยืมเพื่อการศึกษาจาก กยศ.
ตัวชี้วัด ได้แก่ หน่วยงานกํากับดูแลภาคการเงินมีการออกหลักเกณฑ์หรือข้อกําหนดให้องค์กรการเงินในกํากับต้องจัดให้มีกิจกรรมหรือการดําเนินการด้านการพัฒนาความรู้และทักษะทางการเงินให้แก่ประชาชน มีการปรับปรุงกฎระเบียบที่เกี่ยวข้อง และมีการกําหนดให้บุคลากรภาครัฐบรรจุใหม่ได้รับการฝึกอบรมการเงินส่วนบุคคล
เป้าหมายที่ 3
ประเทศไทยมีกลไกขับเคลื่อนการดําเนินการพัฒนาทักษะทางการเงินอย่างบูรณาการ เพื่อให้เกิดระบบนิเวศด้านการพัฒนาทักษะทางการเงินที่ยั่งยืน
มาตรการที่ 7 จัดตั้งกลไกขับเคลื่อนการดําเนินการพัฒนาทักษะทางการเงินอย่างบูรณาการและยั่งยืน
แผนงาน แต่งตั้งคณะกรรมการการพัฒนาทักษะทางการเงินเพื่อขับเคลื่อน กํากับ ติดตาม และประเมินผลการดําเนินการตามร่างแผนปฏิบัติการฯ
ตัวชี้วัด มีการจัดตั้งคณะกรรมการการพัฒนาทักษะทางการเงิน
มาตรการที่ 8 สร้างระบบการติดตามและประเมินผล
แผนงาน 1) กําหนดตัวชี้วัดระดับเป้าหมาย
2) กําหนดตัวชี้วัดของแต่ละหน่วยงานรวมทั้งการประเมินผล
3) จัดให้มีการสํารวจระดับทักษะทางการเงินทุก 2 ปี
4) ผลักดันให้มีการบูรณาการระบบข้อมูลความรู้/ทักษะทางการเงิน
5) จัดทํารายงานผลการดําเนินงานและข้อเสนอแนะต่อคณะรัฐมนตรี
ตัวชี้วัด หน่วยงานมีการกําหนดตัวชี้วัดและประเมินผลการดําเนินงาน มีการสํารวจระดับทักษะทางการเงินทุก 2 ปี มีการกําหนดแนวทางในการรวบรวมและบูรณาการข้อมูลระหว่างองค์กรต่าง ๆ เพื่อช่วยในการวิเคราะห์กลุ่มเป้าหมายแต่ละกลุ่ม เป็นต้น
4. ประโยชน์ที่คาดว่าจะได้รับ
4.1 คนไทยมีระดับทักษะทางการเงินสูงขึ้นในทุกด้านและเพียงพอสําหรับการบริหารจัดการเงินอย่างเหมาะสมในแต่ละกลุ่มเป้าหมาย
4.2 คนไทยมีการก่อหนี้และภาระหนี้ที่ไม่จําเป็นลดลง
4.3 คนไทยมีการออมเพิ่มขึ้นและมีการออมตามแผนทางการเงินและเป้าหมายในแต่ละกลุ่มเป้าหมาย
4.4 คนไทยมีภูมิคุ้มกันต่อความเสี่ยง เหตุไม่คาดฝัน และแรงกดดันทางการเงิน ผ่านการวางแผนทางการเงินที่เหมาะสมตามแต่ละกลุ่มเป้าหมาย
4.5 คนไทยมีทักษะด้านการเงินดิจิทัล มีความรู้ความเข้าใจและสามารถใช้ประโยชน์จากการเงินดิจิทัลได้ รวมทั้งสามารถป้องกันและจัดการกับความเสี่ยงหรือภัยที่เกิดจากการเงินดิจิทัลได้อย่างเหมาะสม
4.6 ประเทศไทยมีกลไกขับเคลื่อน กํากับ และติดตามผลการดําเนินการพัฒนาทักษะทางการเงินของประชาชนอย่างเป็นระบบ
5. ตัวชี้วัดระดับความสําเร็จของร่างปฏิบัติการฯ ประกอบด้วย
5.1 ผลสํารวจทักษะทางการเงินของคนไทยที่จัดทําโดย ธปท. สูงกว่าค่าเฉลี่ยของ OECD
5.2 ผลสํารวจทักษะทางการเงินของคนไทยที่จัดทําโดย ธปท. เพิ่มขึ้นโดยเฉลี่ยไม่น้อยกว่าร้อยละ 5 เมื่อสิ้นสุดร่างแผนปฏิบัติการฯ
ทั้งนี้ ร่างแผนปฏิบัติการด้านการพัฒนาทักษะทางการเงิน พ.ศ. 2565-2570 เป็นกรอบนโยบายระดับปานกลาง 6 ปี ที่มีความสอดคล้องกับยุทธศาสตร์ชาติ 20 ปี แผนแม่บทภายใต้ยุทธศาสตร์ชาติ และแผนพัฒนาเศรษฐกิจและสังคมแห่งชาติ ฉบับที่ 12 - 13 ที่มุ่งพัฒนาและเสริมสร้างศักยภาพทรัพยากรมนุษย์ โดยการพัฒนาทักษะ ความรู้ รวมถึงค่านิยมทางการเงิน เพื่อให้ประชาชนสามารถวางแผนทางการเงินได้อย่างเหมาะสมในแต่ละช่วงวัย รวมทั้งสอดคล้องกับนโยบายของภาครัฐที่ได้กําหนดเป้าหมายปี 2565 เป็น “ปีแห่งการแก้หนี้ภาคครัวเรือน”
________________________________
1 กลุ่มเป้าหมายของร่างแผนปฏิบัติการฯ ประกอบด้วย (1) กลุ่มเด็กและเยาวชน (2) กลุ่มอุดมศึกษา (3) กลุ่มผู้มีงานทํา (4) กลุ่มภาครัฐ (5) กลุ่มประชาชนฐานราก (6) กลุ่มผู้สูงวัย/ผู้เกษียณอายุ (7) กลุ่มประชาชนทั่วไป (8) กลุ่มผู้ถ่ายทอดความรู้และทักษะทางการเงิน และ (9) กลุ่มผู้มีความเปราะบางทางการเงินสูง
7. เรื่อง ขออนุมัติขยายระยะเวลาดําเนินโครงการชลประทานขนาดใหญ่ จํานวน 2 โครงการ (โครงการห้วยโสมงอันเนื่องมาจากพระราชดําริ จังหวัดปราจีนบุรี และโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา จังหวัดเชียงใหม่)
คณะรัฐมนตรีมีมติอนุมัติขยายระยะเวลาดําเนินโครงการชลประทานขนาดใหญ่ จํานวน 2 โครงการ ตามที่กระทรวงเกษตรและสหกรณ์ (กษ.) เสนอ ดังนี้
โครงการ
จากเดิม
(ปี/ปีงบประมาณ)
เป็น
(ปี/ปีงบประมาณ)
1. โครงการห้วยโสมงอันเนื่องมาจากพระราชดําริ จังหวัดปราจีนบุรี
(ภายใต้กรอบวงเงินเดิม 9,078 ล้านบาท)
13 ปี
(พ.ศ. 2553 – 2565)
15 ปี
(พ.ศ. 2553 - 2567)
2. โครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา จังหวัดเชียงใหม่
(ภายใต้กรอบวงเงินเดิม 15,000 ล้านบาท)
11 ปี
(พ.ศ. 2555 - 2565)
16 ปี
(พ.ศ. 2555 - 2570)
สาระสําคัญของเรื่อง
กระทรวงเกษตรและสหกรณ์ (กษ.) เสนอขออนุมัติขยายระยะเวลาดําเนินโครงการชลประทานขนาดใหญ่ จํานวน 2 โครงการ (โครงการห้วยโสมงอันเนื่องมาจากพระราชดําริ จังหวัดปราจีนบุรี และโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา จังหวัดเชียงใหม่) โดยทั้ง 2 โครงการได้เคยได้รับความเห็นชอบให้ขยายระยะเวลาดําเนินโครงการมาแล้ว และในครั้งนี้ยังคงเป็นการขอขยายระยะเวลาโครงการเนื่องจากปัญหาลักษณะเดิม (การจัดทําร่างพระราชกฤษฎีกากําหนดเขตที่ดินที่จะเวนคืนและการจัดทําร่างพระราชกฤษฎีกาเพิกถอนพื้นที่อุทยานยังไม่แล้วเสร็จ) สรุปได้ ดังนี้
โครงการ
สาเหตุที่ กษ. ต้องขอขยายระยะเวลาดําเนินโครงการ
โครงการห้วยโสมง
อันเนื่องมาจากพระราชดําริ
จังหวัดปราจีนบุรี
เดิม ล่าช้าเนื่องจาก
1. มีการปรับแบบก่อสร้างตามภูมิประเทศที่เปลี่ยนแปลงไปและเพื่อลดผลกระทบต่อประชาชน
2. ราษฎรบางส่วนไม่ยินยอมให้เข้าใช้พื้นที่จึงต้องมีการจัดทําพระราชกฤษฎีกากําหนดเขตที่ดินที่จะเวนคืน ทําให้กระทบต่อระยะเวลาตามแผนงาน
ในครั้งนี้ ล่าช้าเนื่องจาก
1. กระบวนการจัดทําร่างพระราชกฤษฎีกากําหนดเขตที่ดินที่จะเวนคืนยังดําเนินการไม่แล้วเสร็จ [ปัจจุบันสํานักงานคณะกรรมการกฤษฎีกา (สคก.) ตรวจพิจารณาแล้วเสร็จและอยู่ระหว่าง กษ. จัดทําแผนที่แนบท้ายพระราชกฤษฎีกา]
2. สถานการณ์โรคติดเชื้อไวรัสโคโรนา 2019 ที่รัฐบาลมีการประกาศสถานการณ์ฉุกเฉินเพื่อจํากัดการเคลื่อนย้ายการเดินทางของบุคคล ส่งผลให้ผู้รับจ้างประสบปัญหาขาดแคลนวัสดุก่อสร้าง เครื่องจักรเครื่องมือไม่เพียงพอ และไม่สามารถเคลื่อนย้ายแรงงานเข้าสถานที่ก่อสร้างได้
โครงการเพิ่มปริมาณน้ํา
ในอ่างเก็บน้ําเขื่อนแม่กวงอุดมธารา จังหวัดเชียงใหม่
เดิม ล่าช้าเนื่องจากติดปัญหาเรื่องกระบวนการขอเพิกถอนพื้นที่อุทยานแห่งชาติศรีลานนาที่ยังดําเนินการไม่แล้วเสร็จ
ในครั้งนี้ ล่าช้าเนื่องจาก
1. มีการประกาศใช้บังคับพระราชบัญญัติอุทยานแห่งชาติ พ.ศ. 2562 ซึ่งบัญญัติให้การเพิกถอนพื้นที่อุทยานแห่งชาติต้องมีการรับฟังความคิดเห็นของชุมชนเพื่อนํามาประกอบการพิจารณา ดังนั้น กระทรวงทรัพยากรธรรมชาติและสิ่งแวดล้อมจึงต้องทบทวนร่างพระราชกฤษฎีกาเพิกถอนพื้นที่อุทยานแห่งชาติศรีลานนาให้เป็นไปตามขั้นตอนดังกล่าว
2. สถานการณ์โรคติดเชื้อไวรัสโคโรนา 2019 ที่รัฐบาลมีการประกาศสถานการณ์ฉุกเฉินเพื่อจํากัดการเคลื่อนย้ายการเดินทางของบุคคล ส่งผลให้ผู้รับจ้างประสบปัญหาขาดแคลนวัสดุก่สร้าง เครื่องจักรเครื่องมือไม่เพียงพอและไม่สามารถเคลื่อนย้ายแรงงานเข้าสถานที่ก่อสร้างได้
8. เรื่อง การขอรับการจัดสรรงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อก่อสร้าง/ปรับปรุง ซ่อมแซมถนนที่อยู่ในความรับผิดชอบขององค์กรปกครองส่วนท้องถิ่นซึ่งได้รับความเสียหายจากอุทกภัย
คณะรัฐมนตรีมีมติอนุมัติงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น (งบกลางฯ 2565) วงเงิน 2,241.45 ล้านบาท เพื่อก่อสร้าง/ปรับปรุง ซ่อมแซมถนนที่อยู่ในความรับผิดชอบขององค์กรปกครองส่วนท้องถิ่น (อปท.) ซึ่งได้รับความเสียหายจากอุทกภัย จํานวน 40 จังหวัด อปท. จํานวน 625 แห่ง 889 โครงการ ตามที่กระทรวงมหาดไทย (มท.) เสนอ
สาระสําคัญของเรื่อง
มท. รายงานว่า
1. ตามที่ได้เกิดอุทกภัยจากลมมรสุมตะวันตกเฉียงใต้ (พายุโซนร้อนโกนเซินและพายุโซนร้อนเตี้ยนหมู่) ตั้งแต่เดือนพฤษภาคม - ตุลาคม 2564 ทําให้ประเทศไทยมีปริมาณน้ําฝนเพิ่มมากขึ้นและมีฝนตกหนักถึงหนักมากในบางแห่ง ส่งผลให้เกิดน้ําท่วมฉับพลันและน้ําป่าไหลหลากในพื้นที่เสี่ยงภัย ซึ่งได้รับความเสียหายอย่างกว้างขวาง และเป็นสาเหตุให้สิ่งก่อสร้าง ถนน สิ่งสาธารณประโยชน์ในพื้นที่ของ อปท. ได้รับผลกระทบในหลายพื้นที่
2. มท. (กรมส่งเสริมการปกครองท้องถิ่น: สถ.) ได้รับรายงานจาก 51 จังหวัด ว่ามีความจําเป็นต้องขอรับการจัดสรรงบกลางฯ 2565 เพื่อบูรณะ/ซ่อมแซม ถนน สิ่งก่อสร้าง สิ่งสาธารณประโยชน์ของ อปท. ในพื้นที่ที่ได้รับความเสียหายจากอุทกภัยให้กลับคืนสู่สภาพเดิม และปรับปรุงให้มีประสิทธิภาพมากขึ้น โดย มท. ได้ตรวจสอบเอกสารคําขอรับการสนับสนุนงบประมาณดังกล่าวพบว่า มี อปท. ที่เสนอขอรับการสนับสนุนงบประมาณที่มีเอกสารถูกต้อง ครบถ้วน และเป็นไปตามหลักเกณฑ์ที่กําหนด จํานวน 929 แห่ง 1,544 โครงการ วงเงินงบประมาณทั้งสิ้น 3,424.84 ล้านบาท ดังนั้น มท. (สถ.) จึงได้มีหนังสือถึงสํานักงบประมาณ (สงป.) เพื่อขอให้พิจารณาอนุมัติงบกลางฯ 2565 ต่อไป
3. สงป. แจ้งว่า นายกรัฐมนตรีได้เห็นชอบให้องค์การบริหารส่วนจังหวัด (อบจ.)เทศบาลนคร เทศบาลเมือง และ สถ. แล้วแต่กรณี ในฐานะหน่วยรับงบประมาณดําเนินการตามโครงการก่อสร้าง/ปรับปรุง ซ่อมแซมถนนที่อยู่ในความรับผิดชอบของ อปท. ซึ่งได้รับความเสียหายจากอุทกภัย รวม 623 แห่ง 889 โครงการ ใน 40 จังหวัด1 ภายในกรอบวงเงิน 2,241.45 ล้านบาท โดยให้ใช้จ่ายจากงบกลางฯ 2565
4. มท. ได้ตรวจสอบรายการงบกลางฯ 2565 เพื่อก่อสร้าง/ปรับปรุง ซ่อมแซมถนนที่อยู่ในความรับผิดชอบของ อปท. ซึ่งได้รับความเสียหายจากอุทกภัยที่นายกรัฐมนตรีได้ให้ความเห็นชอบพบว่า จํานวนรวมขององค์การบริหารส่วนตําบล (อบต.) และจํานวนรวมของ อปท. คลาดเคลื่อนจากข้อเท็จจริง [หน่วยรับงบประมาณ เป็น อบต. แห่งเดียวกัน ทําให้การนับจํานวน อบต. คลาดเคลื่อนใน 2 จังหวัด ได้แก่ (1) อบต. หนองไผ่ จังหวัดชัยภูมิ และ (2) อบต. น้ําร้อน จังหวัดเพชรบูรณ์] และได้รับการประสานจาก สงป. ว่า ให้ดําเนินการเสนอขออนุมัติต่อคณะรัฐมนตรีให้ถูกต้องตามข้อเท็จจริง จาก จํานวน อบต. รวม 418 แห่ง เป็น รวม 420 แห่ง และ จาก จํานวน อปท. รวม 623 แห่ง เป็น รวม 625 แห่ง โดยจํานวนโครงการและกรอบวงเงินคงเดิม
5. รายละเอียดโครงการและกรอบวงเงินงบประมาณสรุปได้ ดังนี้
ภาคและจังหวัด
รายละเอียดโครงการ
วงเงินงบประมาณ
(ล้านบาท)
1. อบจ.
1. ภาคเหนือ ได้แก่ ลําปาง (1 โครงการ)
ก่อสร้างท่อลอดเหลี่ยมคอนกรีตเสริมเหล็ก
0.53
2. ภาคตะวันออกเฉียงเหนือ ได้แก่ (1) ชัยภูมิ (2) นครราชสีมา (3) มหาสารคาม (4) ยโสธร (5) ขอนแก่น และ (6) สุรินทร์
(รวม 6 โครงการ)
ได้แก่ (1) ปรับปรุง/ซ่อมแซมถนนลาดยาง (2) ปรับปรุง/ซ่อมสร้างถนนแอสฟัลท์ติกคอนกรีต และ (3) ซ่อมสร้างถนนลูกรังปิดผิวลาดยางแอสฟัลต์คอนกรีต
40.55
3. ภาคกลาง ได้แก่ (1) นครสวรรค์ (2) สุโขทัย (3) ลพบุรี และ (4) อุทัยธานี (รวม 4 โครงการ)
ได้แก่ (1) ก่อสร้างถนนคอนกรีตเสริมเหล็ก และ (2) ซ่อมสร้าง/ปรับปรุงถนนลาดยางแอสฟัลท์ ติกคอนกรีต
28.74
4. ภาคตะวันออก ได้แก่ ตราด
(1 โครงการ)
ซ่อมแซมถนนลาดยางแอสฟัลท์ ติกคอนกรีต
6.20
5. ภาคตะวันตก ได้แก่ กาญจนบุรี
(1 โครงการ)
ปรับปรุง/ซ่อมแซมผิวจราจรแอสฟัลท์ติกคอนกรีตเป็นผิวจราจรคอนกรีตเสริมเหล็กพร้อมรางระบายน้ํา
4.93
รวมทั้งสิ้น
13 จังหวัด 13 อบจ. 13 โครงการ
80.95
2. เทศบาลนคร
ภาคตะวันออกเฉียงเหนือ
ได้แก่ นครราชสีมา
1. ปรับปรุงผิวจราจรคอนกรีตเสริมเหล็ก
4.20
2.ปรับปรุงผิวจราจรแอสฟัลท์ ติกคอนกรีต
1.00
รวมทั้งสิ้น
1 จังหวัด 1 เทศบาลนคร 2 โครงการ
5.20
3. เทศบาลเมือง
1. ภาคตะวันออกเฉียงเหนือ ได้แก่ ชัยภูมิ
1. ปรับปรุงผิวจราจรโดยการปูแอสฟัลท์ติกคอนกรีต ด้วยวิธี Overlay (ถนนชัยประสิทธิ์)
1.47
2. ปรับปรุงผิวจราจรโดยการปูแอสฟัลท์ติกคอนกรีต ด้วยวิธี Overlay (ถนนทานตะวัน)
1.81
3. ปรับปรุงผิวจราจรโดยการปูแอสฟัลท์ติกคอนกรีต ด้วยวิธี Overlay (ถนนหน้าโรงเรียนเทศบาล 1)
1.46
2. ภาคตะวันออก ได้แก่ จันทบุรี
ซ่อมแซมไหล่ถนนโดยลงลูกรังขนาดลาดเอียง
0.23
รวมทั้งสิ้น
2 จังหวัด 2 เทศบาลเมือง 4 โครงการ
4.97
4. สถ. (เทศบาลตําบลและ อบต.)
1. ภาคเหนือ ได้แก่ (1) เชียงใหม่ (2) น่าน (3) แพร่ (4) แม่ฮ่องสอน (5) ลําปาง และ (6) อุตรดิตถ์ (รวม 33 โครงการ)
เช่น (1) ปรับปรุงผิวจราจรจากถนนลูกรังเป็นถนนหินคลุกบดอัด (2) เสริมผิวทางด้วยแอสฟัลท์คอนกรีต (3) ก่อสร้างถนน
คอนกรีตเลริมเหล็ก (4) ก่อสร้างเขื่อนป้องกันตลิ่งแม่น้ํายาว เป็นต้น
45.63
2. ภาคตะวันออกเฉียงเหนือ ได้แก่ (1) กาฬสินธุ์ (2) ขอนแก่น (3) ชัยภูมิ (4) นครราชสีมา (5) บุรีรัมย์ (6) มหาสารคาม (7) ยโสธร (8) ร้อยเอ็ด และ (9) สุรินทร์ (รวม 381 โครงการ)
เช่น (1) ก่อสร้างถนนคอนกรีตเสริมเหล็ก (2) ก่อสร้างระบบระบายน้ํา (3) ปรับปรุงถนนดินลูกรังที่ได้รับความเสียหายจากอุทกภัยโดยการลงหินคลุก (4) ซ่อมสร้างถนน/เสริมผิวจราจรแอสฟัลท์ติกคอนกรีต เป็นต้น
1,091.97
3. ภาคกลาง ได้แก่ (1) กําแพงเพชร (2) ชัยนาท (3) นครสวรรค์ (4) นครปฐม (5) นนทบุรี (6) พิษณุโลก (7) เพชรบูรณ์ (8) ลพบุรี (9) สมุทรปราการ (10) สระบุรี (11) สุพรรณบุรี (12) สุโขทัย (13) อ่างทอง และ (14) อุทัยธานี (รวม 377 โครงการ)
เช่น (1) ก่อสร้าง/ซ่อมแซมถนนคอนกรีตเสริมเหล็ก (2) ปรับปรุงผิวจราจรแอสฟัลท์ติก
คอนกรีต (3) ก่อสร้างถนนลาดยางแอสฟัลท์ติก คอนกรีต (4) ก่อสร้างท่อลอดเหลี่ยมคอนกรีตเสริมเหล็ก (5) ก่อสร้าง/ซ่อมแซมถนนหินคลุก (6) บํารุงรักษาถนนด้วยการลงหินคลุกพร้อมปรับเกลี่ย เป็นต้น
812.35
4. ภาคตะวันออก ได้แก่ (1) จันทบุรี (2) ฉะเชิงเทรา (3) ตราด (4) ระยอง และ (5) สระแก้ว (รวม 46 โครงการ)
เช่น (1) ก่อสร้างถนนคอนกรีตเสริมเหล็ก (2) ปรับปรุงผิวจราจรแอสฟัลท์ติกคอนกรีต (3) ซ่อมแซม/ก่อสร้างถนนลูกรัง (4) ซ่อมแซมก่อสร้างถนนลาดยาง เป็นต้น
107.05
5. ภาคตะวันตก ได้แก่ (1) กาญจนบุรี และ (2) ตาก (รวม 20 โครงการ)
เช่น (1) ก่อสร้างถนนคอนกรีตเสริมเหล็ก (2) ก่อสร้างถนนลูกรังบดอัดแน่น เป็นต้น
59.51
6. ภาคใต้ ได้แก่ (1) ชุมพร (2) พังงา (3) ระนอง และ (44) สุราษฎร์ธานี (รวม 13 โครงการ)
เช่น (1) ก่อสร้างถนนคอนกรีตเสริมเหล็ก (2) เสริมผิวจราจรพาราแอสฟัลท์ติกคอนกรีต (3) ปรับปรุงถนนลูกรัง เป็นต้น
33.82
รวมทั้งสิ้น
40 จังหวัด 189 เทศบาลตําบล 420 อบต. 870 โครงการ
2,150.33
รวมทั้งหมด
40 จังหวัด 625 อปท. 889 โครงการ
2,241.45
6. มท. แจ้งว่า ภายหลังจากการก่อสร้าง/ปรับปรุง ซ่อมแซมถนนในครั้งนี้จะทําให้สิ่งก่อสร้าง ถนน สิ่งสาธารณประโยชน์ในพื้นที่ของ อปท. ที่ได้รับผลกระทบจากอุทกภัยได้รับการปรับปรุง/ซ่อมแซมให้กลับคืนสู่สภาพเดิม และจะทําให้ประชาชนสามารถกลับมาดําเนินชีวิตได้เป็นปกติ
__________________
1 40 จังหวัด ที่นายกรัฐมนตรีเห็นชอบโดยจําแนกตามภาค มีดังนี้
1. ภาคเหนือ 6 จังหวัด ได้แก่ (1) เชียงใหม่ (2) น่าน (3) แพร่ (4) แม่ฮ่องสอน (5) ลําปาง และ (6) อุตรดิตถ์
2. ภาคตะวันออกเฉียงเหนือ 9 จังหวัด ได้แก่ (1) กาฬสินธุ์ (2) ขอนแก่น (3) ชัยภูมิ (4) นครราชสีมา (5) บุรีรัมย์ (6) มหาสารคาม (7) ยโสธร (8) ร้อยเอ็ด และ (9) สุรินทร์
3. ภาคกลาง 14 จังหวัด ได้แก่ (1) กําแพงเพชร (2) ชัยนาท (3) นครสวรรค์ (4) นครปฐม (5) นนทบุรี (6) พิษณุโลก (7) เพชรบูรณ์ (8) ลพบุรี (9) สมุทรปราการ (10) สระบุรี (11) สุพรรณบุรี (12) สุโขทัย (13) อ่างทอง และ (14) อุทัยธานี
4. ภาคตะวันออก 5 จังหวัด ได้แก่ (1) จันทบุรี (2) ฉะเชิงเทรา (3) ตราด (4) ระยอง และ (5) สระแก้ว
5. ภาคตะวันตก 2 จังหวัด ได้แก่ (1) กาญจนบุรี และ (2) ตาก
6. ภาคใต้ 4 จังหวัด ได้แก่ (1) ชุมพร (2) พังงา (3) ระนอง และ (4) สุราษฎร์ธานี
9. เรื่อง พิจารณาให้ความเห็นชอบแผนรักษาความมั่นคงภายในราชอาณาจักร ประจําปี 2564 – 2565
คณะรัฐมนตรีมีมติเห็นชอบแผนรักษาความมั่นคงภายในราชอาณาจักร ประจําปี 2564 – 2565 (แผนรักษาความมั่นคงฯ) ตามที่กองอํานวยการรักษาความมั่นคงภายในราชอาณาจักร (กอ.รมน.) เสนอ
สาระสําคัญ
กอ.รมน. เสนอคณะรัฐมนตรีพิจารณาให้ความเห็นชอบแผนรักษาความมั่นคงภายในราชอาณาจักร ประจําปี 2564 – 2565 (แผนรักษาความมั่นคงฯ) โดยประเด็นความมั่นคงในแต่ละมิติมีความเกี่ยวข้องกับหลายหน่วยงาน ทั้งภาครัฐ ภาคเอกชน และภาคประชาสังคม แผนรักษาความมั่นคงฯ ที่เสนอในครั้งนี้จึงจัดทําบนพื้นฐานของการเชื่อมโยงประเด็นความมั่นคงในมิติต่าง ๆ เข้าไว้ด้วยกัน โดยยึดโยงกับแผนปฏิบัติการด้านความมั่นคงของหน่วยงานต่าง ๆ เพื่อบูรณาการการขับเคลื่อนแผนของหน่วยงานต่าง ๆ ให้เป็นไปในทิศทางเดียวกันตามกรอบของยุทธศาสตร์ชาติ 20 ปี (พ.ศ. 2561 – 2580) และนโยบายและแผนระดับชาติว่าด้วยความมั่นคงแห่งชาติ (พ.ศ. 2562 – 2565) รวมถึงเพื่อใช้ในการบูรณาการกลไกการบริหารจัดการความมั่นคงให้มีประสิทธิภาพสูงขึ้นด้วย ทั้งนี้ สภาพัฒนาการเศรษฐกิจและสังคมแห่งชาติ ในคราวประชุมครั้งที่ 1/2565 เมื่อวันที่ 12 มกราคม 2565 ได้มีมติให้ความเห็นชอบต่อแผนรักษาความมั่นคงฯ ด้วยแล้ว โดยแผนรักษาความมั่นคงฯ มีประเด็นเกี่ยวกับความมั่นคงและการขับเคลื่อนแผนดังกล่าว ดังนี้
1. การรักษาความสงบภายในประเทศ เป็นการกําหนดประเด็นความมั่นคงเกี่ยวกับความปลอดภัยในชีวิตและทรัพย์สินของประชาชนในประเทศ และประเด็นความมั่นคงเกี่ยวกับสถานการณ์ต่าง ๆ ภายในประเทศ เช่น การสร้างการรับรู้และเสริมสร้างให้ประชาชนตระหนักในหน้าที่ที่จะต้องธํารงรักษาไว้ซึ่งสถาบันหลักของชาติ
2. การป้องกันและแก้ไขปัญหาที่มีผลกระทบกับความมั่นคง เป็นการกําหนดประเด็นความมั่นคงในมิติต่าง ๆ ที่เปลี่ยนแปลงไปในแต่ละช่วงเวลา ซึ่งแต่ละปีก็จะมีทั้งประเด็นความมั่นคงเดิมและประเด็นความมั่นคงใหม่ เช่น ปัญหายาเสพติด ปัญหาแรงงานต่างด้าว ภัยคุกคามทางไซเบอร์ อาชญากรรมข้ามชาติ
3. การอํานวยการ บูรณาการ ขับเคลื่อนตามแผนรักษาความมั่นคงภายในราชอาณาจักร เป็นการกําหนดกลไกในการติดตามและประเมินผลการดําเนินงานตามแผนรักษาความมั่นคงฯ เพื่อให้เป็นไปตามเป้าหมายและตัวชี้วัดที่กําหนดไว้
10. เรื่อง รายงานสรุปผลการดําเนินงานประจําปี 2564 ของศูนย์ข้อมูลอสังหาริมทรัพย์
คณะรัฐมนตรีรับทราบตามที่กระทรวงการคลัง (กค.) เสนอรายงานสรุปผลการดําเนินงานประจําปี 2564 ของศูนย์ข้อมูลอสังหาริมทรัพย์ [(เป็นการดําเนินการตามมติคณะรัฐมนตรี (17 สิงหาคม 2547) ที่ให้ศูนย์ ข้อมูลฯ มีหน้าที่รายงานความคืบหน้าและผลการดําเนินการของศูนย์ข้อมูลฯ ต่อรัฐมนตรีว่าการระทรวงการคลัง และรายงานคณะรัฐมนตรีเพื่อทราบ] สรุปสาระสําคัญได้ ดังนี้
1. การจัดเก็บ รวบรวม และประมวลผลข้อมูล1 ศูนย์ข้อมูลฯ ได้จัดเก็บรวบรวม และประมวลผลข้อมูลอสังหาริมทรัพย์ 7 ประเภท ได้แก่ ที่อยู่อาศัย อาคารสํานักงาน ศูนย์การค้าและอาคารพาณิชย์ โรงแรม-รีสอร์ท นิคมอุตสาหกรรม สนามกอล์ฟ และที่ดินเปล่าเพื่อนํามาประมวลผล 3 ด้าน โดยสรุปรายละเอียดข้อมูลสถิติและสถานการณ์อสังหาริมทรัพย์ที่สําคัญ ดังนี้
1.1 ด้านอุปทาน มีข้อมูลตลาดที่อยู่อาศัยในกรุงเทพมหานครและปริมณฑลและใน 21 จังหวัดที่สําคัญในภูมิภาค เช่น จังหวัดเชียงใหม่ พิษณุโลก พระนครศรีอยุธยา นครราชสีมา ขอนแก่น อุดรธานี ชลบุรี ภูเก็ต สงขลา และสุราษฎร์ธานี ดังนี้
ประเภท
กรุงเทพมหานครและปริมณฑล
จังหวัดในภูมิภาค
จํานวน (หน่วย)
มูลค่า (ล้านบาท)
จํานวน (หน่วย)
มูลค่า (ล้านบาท)
โครงการที่อยู่อาศัยที่อยู่ในระหว่างการขายในช่วงครึ่งหลังปี 2564